Wšědny bozowc

Wšědny bozowc (Syringa vulgaris) je družina ze swójby wolijowych rostlinow (Oleaceae).

 Wopis 
Wšědny bozowc je runy, husto rozhałuzowany kerk, kotryž docpěwa wysokosć wot 2 hač do 10 m. Rostlina je słabje jědojta a wutwori wotnožki.

 Łopjena 
Łopjena su přećiwostejne, jejkojte hač wutrobojte, cyłokromne a tłustojće-krute. Wone docpěwaja dołhosć wot 5 hač do 12 cm.

 Kćenja 
Kćěje wot apryla hač do meje. Intensiwnje wonjace kćenja so z łopjenami jewja a steja w hustych, kehelojtych, 10-20 cm dołhich, runych pakićach. Króna je blědolila, wioletna abo běła a wobsteji z wuskeje rołki a rozšěrjenych, 5-7 mm dołhich kónčkow.

Někotre sorty maja čerwjene, lila, róžojte, módre, běle abo žołte.

 Płody 
Kapslowy płód njese dwě klapce.

 Stejnišćo 
Rostlina je často w zahrodach a parkach kultěrowana, ale hdys a hdys jako kulturowy relikt něhdyšich sydlišćow wustupuje, rědko wodźiwja. Preferuje přesakliwe, pěskojte-hlinjane, humusowe, wapnite, w prawym měrje suche hač čerstwe zahrodne pódy. Znjese połsćin.

 Rozšěrjenje 
Rostlina je domjaca w juhowuchodnej Europje na tamnišich lěsnych kromach a skalnych zwisach. Hižo w 16. lětstotku bu k srjedźnej Europje zawjedźena.

W srjedźnej Europje hdys a hdys na kamjentnej drjebiznje, na skałach a murjach wodźiwjene wustupuje. Hewak často w zahrodach a parkach plahuje.

 Nóžki 

 Žórło 
 Botanica, Bäume und Sträucher, Über 2000 Pflanzenporträts, ISBN 978-3-8331-4467-7, strona 882 
 Mayer, Schwegler: Welcher Baum ist das?, Bäume, Sträucher, Ziergehölze, ISBN 978-3-440-11273-1, strona 40 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 432 
 Throll: Was blüht im Garten? 1000 Pflanzen Pflege Merkmale Sorten, ISBN 978-3-440-11331-8, strona 81 

 Eksterne wotkazy 

Kategorija:Bozowc